Gran acolliment de la xarrada sobre el joc i l’ús de les xarxes socials
2025-07-24

La Casa de Cultura de Burjassot ha sigut el punt de trobada de la xarrada sobre el joc i l’ús de les xarxes socials, organitzada des de la Regidoria d’Educació de l’Ajuntament de Burjassot, dirigida per Manuela Carrero, i impartida pel psicòleg clínic Mauro Bólmida.

La xarrada, que s’emmarcava dins de les accions que es desenvolupen dins del Programa d’Orientació Familiar Municipal (PROFAM) de l’Escola de Formació que desenvolupa el departament d’educació, ha comptat amb 52 inscrits, entre professionals de l’educació, pares i mares d’alumnes i professionals d’altres àrees que treballen directament amb menors.

La xarrada tenia com a objectiu orientar i donar la informació i les estratègies adequades per a aproximar als participants a la realitat del món virtual, la tecnologia i les xarxes socials d’una forma sana i segura; una informació i orientació tant per a educadors, com per a pares i joves.